## Odluka o dodjeli koncesije na pomorskom dobru u svrhu polaganja i gospodarskog korištenja podmorskih 110 kV i 35 kV kabela

### NN 48/1996 (18.6.1996.), Odluka o dodjeli koncesije na pomorskom dobru u svrhu polaganja i gospodarskog korištenja podmorskih 110 kV i 35 kV kabela

# ZASTUPNIČKI DOM SABORA REPUBLIKE HRVATSKE

Na temelju članka 80. Ustava Republike Hrvatske i članka 62. stavka
3. Pomorskog zakonika ("Narodne novine", br. 17/94., 74/94. i 43/96.),
Zastupnički dom Sabora Republike Hrvatske na sjednici 7. lipnja 1996.,
donio je

## **ODLUKU**

### **O DODJELI KONCESIJE NA POMORSKOM DOBRU U SVRHU POLAGANJA I GOSPODARSKOG KORIŠTENJA PODMORSKIH 110 kV I 35 kV KABELA**

I.

Na temelju javnog raspisa za prikupljanje ponuda, objavljenog 7. srpnja
1995. u "Narodnim novinama", br. 46/95. Sabor Republike Hrvatske (u daljnjem
tekstu: davatelj koncesije), na temelju mišljenja Stručnog tijela za ocjenu
koncesija osnovanog Rješenjem ministra pomorstva, prometa i veza i ministra
graditeljstva i zaštite okoliša Klasa: 011-01/94-06/21 od 23. studenoga
1994., sukladno članku 63. stavak 2. Pomorskog zakonika, a na prijedlog
Vlade Republike Hrvatske prihvaća ponudu "Hrvatske elektroprivrede" d.d.
Zagreb, Ulica Grada Vukovara 37 (u daljnjem tekstu: ovlaštenik), te daje
ovlašteniku ovlaštenje za posebnu upotrebu i gospodarsko korištenje pomorskog
dobra.

Pomorsko dobro koje je predmet ove Odluke u svrhu polaganja i gospodarskog
korištenja, obuhvaća morsko dno i morsko podzemlje na dionicama:

I. za 35 kV podmorski kabel

a) Pelješac (u. Borak) - o. Mljet (rt Sparožni) polaže se: čest. zem.
6746 k.o. Potomlje (u. Borak) 42°55'19.40" N 17°21'04.91" E -
čest. zem. 48/148 k.o. Goveđari (rt Sparožni) 42°47'17.17" N 17°19'59.72"
E

b) o. Korčula (u. Gršćica)-o. Lastovo (Zarebra) polaže se: čest. zem.
27482/1 i 27482/2 k.o. Blato (u. Gršćica) 42°54'18.04" N 16°46'39.99"
E - čest. zem. 13063/2 k.o. Lastovo (u. Zarebra) 42°46'29.51" N 16°50'43.39"
E

c) o. Ugljan (u. Jelenica)-Dugi Otok (u. Saščica) polaže se: čest. zem.
2116 k.o. Kukljica (u. Jelenica) 44°01'45.48" N 15°14'02.85"
E - čest. zem. 6292 k.o. Sali (u. Saščica) 43°56'34.78" N 15°09'43.75"
E

d) o. Lošinj (u. Martvarska)-o. Ilovik (u. Dražice) polaže se: čest.
zem. 9372/1 i 9372/4 k.o. Veli Lošinj (u. Martvarska) 44°28'39.94"
N 14°32'12.96" E - čest. zem. 9387/1 k.o. Veli Lošinj (u. Dražice)
44°27'54.03" N 14°32'50.09" E

e) o. Ilovik (u. Prišliga)-o. Silba (Pernestica) polaže se: čest. zem.
10279/3 i 10279/4 k.o. Veli Lošinj (u. Prišliga) 44°26'44.67" N 14°34'48.60"
E - čest. zem. 4103 k.o. Silba (u. Pernestica) 44°24'20.41" N 14°40'01.77"
E

f) o. Brač (rt Zubatni ratac)- o. Šolta (rt Bad) polaže se: čest. zem.
2574/2 k.o. Milna (rt Zubatni ratac) 43°20'37.29" N 16°26'15.65"
E - čest. zem. 1904 k.o. Gornje (rt Bad) 43°20'27.78" N 16°23'51.41"
E

g) Čiovo (u. Orlica)-o. Šolta (Dražetina) polaže se: čest. zem. 861/2
k.o Okrug (u. Orlica) 43°29'11.19" N 16°18'06.93" E - čest. zem.
2842 k.o. Srednje selo (Dražetina) 43°24'14.90" N 16°17'39.59"
E

h) o. Hrvar (u. Točila)-o. Vis (u. Svitnja) polaže se: čest. zem. 1
k.o. Hvar (u. Točila) 43°11'23.12" N 16°22'50.86" E - čest. zem.
7197/8 k.o. Vis (U. Svitnja) 43°04'23.88" N 16°11'53.54" E

i) o. Lošinj (rt Toruza)-o. Koludarac (rt Križa) polaže se: čest. zem.
10895 k.o. Mali Lošinj (rt Toruza) 44°33'43.19" N 14°25'54.38"
E - čest. zem. 9894/181 k.o. Mali Lošinj (rt Križa) 44°33'27.35" N
14°26'07.70" E

j) o. Koludrac-o. Lošinj (rt Čikata) polaže se: čest. zem. 9848/184
k.o. Mali Lošinj 44°32'56.59" N 14°26'37.44" E - čest. zem. 9040/3
k.o. Mali Lošinj (rt Čikata) 44°32'51.54" N 14°26'42.06" E

k) o. Obonjan-o. Žirje (u. Koromašna) polaže se: čest. zem. 7202/2 k.o.
Zlarin 43°40'31.83" N 15°47'26.07" E - čest.zem. 1565/121 k.o.
Žirje (u. Koromašna) 43°39'30.05" N 15°38'02.43" E

l) kopno (Srima)-o. Prvić (Perolin gat) polaže se: čest. zem. 7706 k.o.
Zaton (Srima) 43°44'44.47" N 15°48'08.10" E - čest. zem. 4567
k.o. Prvić (Perolin gat) 43°44'09.74" N 15°47'49.50" E

II. za 110 kV podmorski kabel:

a) o. Rab (KS Vašibaka) X = 5 487 859,13 Y = 4 950 725,54 - o. Pag (KS
Deda) X = 5 490 480,80 Y = 4 940 457,80

b) Nin (KS Kulina) X = 5 511 990,55 Y = 4 903 672,88 - o. Pag (KS Selina)
X = 5 512 878,69 Y = 4 905 654,82

c) Karlobag (KS Koromačin) X = 5 499 002,88 Y = 4 937 573,51 - o.g.
Pag (KS Toreta) X = 5 497 012,35 Y = 4 936 490,84

d) Zadar (KS Bibinje) X = 5 522 929,77 Y = 4 879 888,25 - o. Ugljan
(KS Kukljica) X = 5 519 972,02 Y = 4 877 808,24

E) Nerežišće (TS Dugi Rat) X = 5 390 639,39 Y = 4 811 310,55 - o. Brač
(KS Lozna mala) X = 5 390 122,66 Y = 4 804 315,98

II.

Koncesija se daje u svrhu polaganja i gospodarskog korištenja podmorskih
kabela na svim dionicama navedenim u točki I. stavak 2. ove Odluke.

Ovlaštenik se obvezuje da na pomorskom dobru koje ovom Odlukom dobija
na upotrebu i gospodarsko korištenje položi podmorske električne kabele.

Svi radovi polaganja kabela, a naročito priroda, oblik, kvaliteta i
opseg radova moraju biti potpuno u skladu s izdanim lokacijskim dozvolama
i građevinskim dozvolama koje će se izdati na temelju Ugovora o koncesiji
pomorskog dobra i lokacijskih dozvola.

Ovlaštenik je ovlašten podmorskim kabelima prenositi električnu energiju.

III.

Ovlaštenik je dužan izvoditi sve radove i gospodarski koristiti podmorski
kabel u skladu sa hrvatskim zakonima i podzakonskim aktima iz područja
zaštite okoliša, te lokacijskim, građevinskim i uporabnim dozvolama i to
na način koji će osigurati najveću moguću zaštitu okoliša.

IV.

Davatelj koncesije daje na korištenje pomorsko dobro navedeno u točki
I. ove Odluke ovlašteniku na vremensko razdoblje od 40 godina, računajući
od dana sklapanja Ugovora o koncesiji pomorskog dobra.

V.

Za korištenje pomorskog dobra navedenog u točki I. ove Odluke ovlaštenik
se obvezuje da će uredno plaćati davatelju koncesije godišnju naknadu.

Godišnja naknada koju ovlaštenik plaća za korištenje pomorskog dobra
sastoji se od dva dijela:

a) varijabilni dio u iznosu od 1% od prosječne prodajne cijene kWh na
razini elektroenergetskog sustava Republike Hrvatske u protekloj godini
za djelatnu količinu električne energije isporučenu potrošačima na otocima
koji su putem predmetnih kabela priključeni na elektroenergetski sustav
Republike Hrvatske,

b) fiksni dio u iznosu od:

- za 110 kV podmorski kabel: 1,5 DEM po dužnom metru godišnje

- za 35 kV podmorski kabel: 1 DEM po dužnom metru godišnje.

Naknada u gore navedenom iznosu i vrsti plaća se po srednjem tečaju
Narodne banke Hrvatske za DEM na dan uplate, na sljedeći način:

- Fiksni dio naknade plaća se od trenutka zaključivanja Ugovora o koncesiji,
i to uvijek za tekuću godinu unaprijed.

- Varijabilni dio naknade plaća se od trenutka dobivanja uporabne dozvole
za pojedinu trasu podmorskog kabela za svako polugodište i to do 30. u
prvom mjesecu nakon proteka polugodišta.

Popis dionica s dužinama i širinama koridora sastavni je dio ove Odluke.

VI.

Na temelju ove Odluke ovlašćuje se predsjednik Sabora Republike Hrvatske
da sklopi Ugovor o koncesiji pomorskog dobra iz točke I. ove Odluke kojim
će se detaljno urediti ovlaštenja davatelja koncesije, te prava i obveze
ovlaštenika, a u tekstu navedenom u nacrtu Ugovora o koncesiji pomorskog
dobra, a koji se ne objavljuje u "Narodnim novinama".

VII.

Ako ovlaštenik u roku od 15 dana od dana donošenja ove Odluke ne potpiše
Ugovor o koncesiji pomorskog dobra, gubi sva prava određena ovom Odlukom.

VIII.

Ova Odluka stupa na snagu danom donošenja, a objavit će se u "Narodnim
novinama".

Klasa: 934-01/95-01/01

Zagreb, 7. lipnja 1996.

ZASTUPNIČKI DOM

SABORA REPUBLIKE HRVATSKE

Predsjednik

Zastupničkog doma Sabora

**akademik Vlatko Pavletić,** v. r.

![](dodatni/364864.gif)

Odluka, NN 48/1996-922